રવિવારે મોડી રાત્રે પુંચના દીગવાર અને કરમારા સેકટરમાં પાકિસ્તાની દળોએ કોઇ પણ જાતની ઉશ્કેરણી વગર ભારે ફાયરિંગ શરૂ કરી દીધું હતું. પાકિસ્તાનનાં ફાયરિંગના જવાબમાં ભારતીય દળોએ પણ વળતું ફાયરિંગ કર્યું હતું. એવા અહેવાલો છે કે ભારતીય દળોના ફાયરિંગના કારણે સરહદની પેલે પાર પાકિસ્તાનના ક્ષેત્રમાં ભારે નુકસાન પહોંચ્યું છે તેમ છતાં પાક. દળોએ ભારતીય સેનાની ચોકીઓ અને રહેણાક વિસ્તારો પણ ગોળીબાર ચાલુ રાખ્યા હતા.